**TEMA: GAAN IN VREDE**

**DEEL 1: ONS HET VREDE....**

Dink jou in hierdie situasie in. Dis Sondagaand. Jesus is Vrydag gekruisig. Die 11 dissipels kruip weg – hulle is BANG!

Jesus en sy dissipels is deur die Jode as moeilikheidmakers gesien en nou is Jesus doodgemaak. Wat gaan die Jode met die dissipels doen‽ Almal weet wie hulle is, dis nie asof hulle in die geheim opgetree het nie.

Gestel jy is deel van ’n bende van 12, ’n bende wat die owerheid van probeer ontslae raak, ’n bende waar al die mense presies weet wie julle 12 is – en nou is julle leier gevang en doodgemaak! Wat dink jy gaan met jou gebeur? Wat dink jy lê vir jou voor?

Dis die dissipels die Sondagaand.

Johannes 20:19-21

19 Daardie Sondagaand was die dissipels bymekaar. Alhoewel die deure gesluit was omdat hulle bang was vir die Jode,

Die Griekse woord wat hier vir ***‘bang’*** gebruik word, beteken letterlik:

***a state of severe distress, aroused by intense concern for impending pain, danger, evil. (Louw & Nida)***

het Jesus gekom en tussen hulle gaan staan en vir hulle gesê: “Vrede vir julle!”

Wow!!! In die eerste plek, Jesus beweeg deur deure. Sy liggaam na sy opstanding is nie meer dieselfde as voor die tyd nie. Hy het nou ’n verheerlikte liggaam!

In die tweede plek is sy eerste woorde aan hierdie klomp bangbroeke wat hulle agter deure toegrendel – **VREDE VIR JULLE**!

Wat sou dit beteken? Beteken dit dat die mense hulle nie meer gaan skade aandoen nie? Beteken dit dat hulle nou maar vrylik kan gaan rondloop want hulle is nou veilig? Nee!!!!

20 Nadat Hy dit gesê het, wys Hy sy hande en sy sy vir hulle. Die dissipels was baie bly toe hulle die Here sien. 21 “Vrede vir julle!” sê Hy weer vir hulle.

Aangrypend dat Jesus eers vir hulle sê: **“Vrede vir julle”** en dan sy sy en hande vir hulle wys. Want sien, hulle moet VREDE reg verstaan. Die vrede van Jesus is nie die vrede met mense nie, nie die vrede van moeilikheid en vervolging en swaarkry nie. Jesus se vrede is die vrede van die kruis, die vrede met God, vrede in die hart. En daarom ’n tweede keer: “Vrede vir julle.”

Dis die vrede van Goeie Vrydag toe Jesus daar aan die kruis uitroep: **“Dit is volbring!”** Dit is klaar. Die sonde is oorwin, die dood is oorwin – **vrede**. Die tempel se voorhangsel skeur, die afstand tussen God en ons is oorbrug – **vrede**. Dis die vrede van “Vandag sal jy saam met my in die paradys wees”, die vrede van weet dat as ek doodgaan lewe ek dadelik by God – **vrede**.

Maar dis ook die vrede van die opstanding – Jesus het teruggekom en Hy lewe! So gaan ek ook eendag weer lewend word, gaan ek ook ’n verheerlikte liggaam kry wat soveel meer en beter is as hierdie een wat ek nou het – **vrede**. Nie net gaan my siel dadelik na God toe as ek doodgaan nie, maar eendag word my liggaam weer lewendig, word my siel en liggaam weer een, beter a snou – **vrede**.

Het jy vrede vandag? Jesus se vrede? Want so baie van ons is ook maar bang vir mense, bang vir wat mense aan my gaan doen as ek regtig ’n dissipel van Jesus is. En dan kruip ons ook weg.

Op skool is ons bang om op te staan vir wat reg is en “NEE!” te sê vir wat verkeerd is en dan word ons maar soos al die ander.

Ek is bang om my geloof uit te leef by my werk en by my vriende, want sê nou net....

Ons familiegesprekke en gesinsgesprekke bly maar weg van geloof af, want dalk....

So baie kere in ons lewe is vrede met mense belangriker as vrede met God. So baie kere steek ons liewer ons geloof en ons waardes weg, omdat ons bang is vir mense.

Sien jy Jesus se hande in jou lewe? Hoor jy sy stem: VREDE vir jou?

Donderdag was Vryheidsdag. Vry-wees is so ’n eg Christelike boodskap, want ons is vry van sonde, vry van skuld, vry van skuldgevoel. Ons het VREDE, vrede met God. Kom ons sing nou daarvan...

**DEEL 2: ...OM TE GAAN!**

Maar Jesus stop nie hier nie.

“Soos die Vader My gestuur het, stuur Ek julle ook.”

\* Stuur[[1]](#footnote-1)

Jesus sê nie: “Julle het vrede met God, vermy nou die mense nie.” Hy sê ook nie: “As julle doodgaan gaan julle hemel toe, so wat julle op aarde doen maak nie saak nie.”

NEE!!!! Hy **stuur** die dissipels IN hierdie wêreld in, hierdie wêreld wat hulle wil doodmaak, hierdie wêreld wat hulle wil stilmaak, hierdie wêreld wat hulle wil verander en verneder en verwilder.

In die Grieks is dit aangrypend om hierdie woorde te lees, want daar word 2 verskillende woorde vir stuur gebruik:

* *Apostelloo (*avpe,stalke,n *ind perf act)*: klem op die gesag van die gestuurde, wys op iets wat in die verlede gebeur het, maar steeds aangaan vandag.
* *Pempoo (*pe,mpw *ind pres act)*: klem op die stuurder wat verteenwoordig word. Jy word nou gestuur om die een wat jou stuur te gaan verteenwoordig.

So Jesus sê:

***“Soos die Vader My in die verlede begin stuur het en vandag nog steeds stuur met sy gesag – ja, Ek is nog steeds besig in hierdie wêreld – so stuur Ek julle om My te verteenwoordig, om My beeld te wees, om vir die wêreld te wys wie Ek is.”***

Wow! Ons taak is nie om ons te onttrek uit die wêreld nie, nie om hier te kom wegkruip nie, maar om in die wêreld in te gaan en die verskil te WEES.

En hoe doen ons dit? Deur Jesus se verteenwoordig! Deur Jesus se BEELD te wees! Deur so te lewe dat as mense na my kyk, na my luister hulle Jesus sien en Jesus hoor.

En dit kan ek net doen as ek nie bang is vir mense nie, as ek nie wegkruip vir my geloof nie, as ek my VREDE met God besef en omhels.

Ek kan net ’n gestuurde wees vanuit my vrede.

Ek kan net ’n werker wees vanuit my vryheid.

Môre is WERKERSDAG. Hoe gaan dit met jou “werk” vir die Here, jou GESTUURDE wees om Jesus te wys?

Hoe gaan dit in jou huwelik? Sien en hoor jou man, jou vrou Jesus in jou?

Hoe gaan dit in jou gesin? Wie sien en hoor jou kinders? Wie sien en hoor jou ouers?

Hoe gaan dit met jou familie?

En jou vriende?

En jou werk?

Jy het vrede met God. Gaan nou, gaan leef en wys Jesus!

Want so lief het God die wêreld, dat Hy Jesus gestuur het.

Want so lief het God die wêreld, dat Hy jou nou stuur.

Amen.

*“Now the whole offer which Christianity makes is this: that we can, if we let God have His way, come to share in the life of Christ. If we do, we shall then be sharing a life which was begotten, not made, which always existed and always will exist. Christ is the Son of God. If we share in this kind of life we also shall be sons of God. We shall love the Father as He does and the Holy Ghost will arise in us. He came to this world and became a man in order to spread to other men the kind of life He has — by what I call "good infection." Every Christian is to become a little Christ. The whole purpose of becoming a Christian is simply nothing else.”*

*—C. S. LEWIS*

1. 04074 pe,mpw fut. pe,mywÈ 1aor. e;pemya pass. evpe,mfqhn fr. a basic mng. of causing movement fr. one place to another send; (1) of pers. send, dispatch (MT 2.8); esp. of those sent as God's representatives (LU 4.26); in a more abstr. sense instruct, appoint (JN 1.33); **in distinction fr. avposte,llw where the primary focus is on the authoritative commission behind the sending, pe,mpw focuses rather on the sender who is being represented and on the act of sending (JN 5.37; cf. JN 3.17)**; (2) of things send send someth. to someone (RV 11.10); idiomatically pe,mpein to. dre,panon lit. of harvesting, thrust in the sickle, i.e. begin to harvest; fig. in RV 14.15, 18 of the time of judgment at the end of this age. [↑](#footnote-ref-1)